Rijeka, 20. studenog 2020.g.

**OBJAVA ZA MEDIJE**

**BRITANSKAPREDSTAVA 'LABIRINT', DIRLJIVA ŽIVOTNA DRAMA NA TEMU MIGRACIJA,**

**EKSKLUZIVNO U PROGRAMU EPK U *ONLINE* VERZIJI**

**Od subote, 21. studenog 2020.g. u 00.00 sati do nedjelje, 6. prosinca 2020.g. u 24.00 sata, na** [**YouTube kanalu Rijeke 2020**](https://www.youtube.com/watch?v=eDBEFCfnJo8&feature=youtu.be) **te na web stranici** [**rijeka2020.eu**](https://rijeka2020.eu/dogadjanja/online-predstava-labirint-conundrum/) **ekskluzivno će, kao sastavni dio programa Europske prijestolnice kulture, biti dostupna polusatna predstava 'Labirint' ('Conundrum')**, autora i režisera **Paula Anthonyja Morrisa**, umjetničkog direktora tvrtke **Crying in the Wilderness Productions** (CITWP), **pridružene organizacije jednog od najistaknutijih londonskih kazališta Young Vic.**

**'Labirint' je dirljiva životna drama koja publici pruža rijedak uvid u nevjerojatan um čovjeka zarobljenog u društvu koje nije dostatno evoluiralo.**Glavni protagonist predstave je **Fidel**, **čiji su roditelji migrirali preko Atlantika tražeći posao u Velikoj Britaniji**. Slično Rijeci, gradu dolazaka i odlazaka, **migracija je također bila važna značajka britanske raznolikosti i kulturnog bogatstva**, ponajprije zbog svojih luka (Bristol, Liverpool i London), koje su ujedno bile i 'vrata' za ostatak Ujedinjenog Kraljevstva i zapadne Europe.

Predstava 'Labrint' **progovara o postojanosti, raznolikosti i inventivnosti, što Rijeku čini njenim savršenim privremenim domom. Ona progovara o utjecaju migracije na ljudsku psihu.**

*- To je predstava o egzistencijalnoj krizi moje generacije, prve generacije podrijetlom s Kariba rođene u Velikoj Britaniji, koju je društvo koje još nije evoluiralo - ni politički ni socijalno - silno ugrozilo*, kaže u najavi predstave autor **Paul Anthony Morris**, dodajući da **teme vode, rada i migracije, kao simboli koji predstavljaju isprepletene identitete Rijeke i suvremene Europe, vrlo snažno odzvanjaju životima afričke karipske zajednice u Europi**.

**London – Rijeka – London**

Drama je napisana tijekom nekoliko razvojnih stadija, od 2014. do 2016. godine evoluirala je u projekt koji su izvodila tri glumca i četiri glazbenika, a 2017. s velikim je uspjehom eksperimentalno izvedena pred publikom u kazalištu Arcola u Londonu.

Labirint je potom 2020. godine uvršten u program sezone kazališta Young Vic u Londonu, no tri tjedna prije početka glavnih proba, predstava je odgođena zbog pandemije koronavirusa koja se proširila Europom.

Tijekom srpnja 2020. autori i izvođači počeli su istraživati alternativne platforme preko kojih bi predstavu Labirint mogli 'oživjeti' za online publiku, kroz žanr koji su nazvali Theatrevision™. Taj kazališno-filmski hibrid uspješno objedinjuje filmsku tehniku, poštujući pritom kazališni medij kao izvorište projekta.

U kolovozu 2020. izrađena je skraćena, polusatna verzija predstave koja se izvela u sklopu virtualnog festivala Surveillence u Londonu i upravo će ta snimka predstave biti dostupna za svu zainteresiranu publiku putem YouTube kanala i web stranice Rijeke 2020, kao sastavni dio projekta Europske prijestolnice kulture te kao uvod u originalnu, 70-ominutnu verziju koja će se prikazati u Londonu kada to bude dozvoljavala epidemiološka situacija.

Dodajmo, u svom završnom obliku, **predstava je predložena i izabrana na Javnom pozivu za obilježavanje i uključivanje projekata u program Europske prijestolnice kulture 2019. godine**.

Autor i redatelj projekta za produkcijsku kuću **Crying in the Wilderness** (vanjskog suradnika kazališta Young Vic u Londonu) je **Paul Anthony Morris**, izvođači su **Anthony Ofoegbu** (Fidel) i **Filip Krenus** (psihijatar), a koreograf **Shane Shambhu**.

Snimku predstave naručili su **Certain Blacks** za festival Surveillence, a koproducent za Hrvatsku i projekt Rijeka 2020 – Europska prijestolnica kulture je **Honey-tongued Theatre Productions** iz Londona. Predstavu je podržao **Arts Council**, najveće tijelo za financiranje u Velikoj Britaniji.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42